 Suldaanka guud ee Beelaha Somaliland Suldaan Maxamed Suldaan Cabdiqaadir oo wareysi gaar ah siiyey Wargeyska Geeska Afrika ayaa sidoo kale fariin waano ah u diray dhammaan Madax-dhaqameedka Somaliland, waxaanu ugu horeyn yidhi Waxaan ka qabaa aragtida Wasiir Warancadde ka bixiyey, madaama aynu nidhi weynu ka soo noqonay Somaliya oo aynu la baxnay Somaliland, waxa ina quseeya wixii Somaliland gudaheeda ah, Barlamaankeenii iyo Madax-dhaqameedkeenii ayaa ina sugaya, meel kale oo aynaan garanayn waxaynu ugu gacan haadinaa baadil weeye, Madax-dhaqameedka sidaas ku tala jirana waxaan leeyahay waar ka waantooba, oo Xukuumadda iyo taageeradeedaba raaca. 